**Klima Action Malaysia** (**KAMY**) ialah sebuah gerakan iklim Malaysia yang dimulakan oleh sekumpulan pemuda yang berdedikasi untuk memperkasakan wanita, belia dan masyarakat terpinggir. Mereka ditubuhkan pada tahun 2019 dan merupakan satu-satunya kumpulan aktivis iklim akar umbi di Malaysia.

Matlamat
--------

Gerakan akar umbi menuntut dasar-dasar berkenaan iklim berdasarkan perdamaian, keadilan dan demokrasi yang mendesak para ahli politik untuk mengambil sikap terhadap tindakan iklim. Mereka telah terlibat secara aktif dalam inisiatif yang meliputi advokasi mulitbahasa, protes iklim, bengkel peningkatan kapasiti dan peningkatan kesedaran masyarakat sejak April 2019 dalam usaha memperkasakan masyarakat dan mencapai demografi yang lebih besar.

Kegiatan
--------

Klima Action Malaysia menganjurkan *MY Climate Strike* ("Tunjuk Perasaan Iklim Malaysia") pada 21 September 2019 sebagai sebahagian daripada kempen tunjuk perasaan iklim yang diadakan di seluruh dunia pada bulan yang sama selama seminggu. KAMY mendapat sokongan cawangan-cawangan Greenpeace dan Amnesty International di Malaysia untuk menganjurkan tunjuk perasaan ini yang disokong oleh hampir 1000 rakyat Malaysia termasuk 50 orang aktivis dan penyokong alam sekitar yang berarak dari Sogo ke Dataran Merdeka. Mogok itu dimulakan dengan ucapan dari aktivis terkenal, dan berakhir dengan persembahan simbolik aktivis iklim mati di bumi di mana semua orang jatuh ke tanah.

Sebagai sebahagian daripada projek #MISIBANTUA, Klima Action Malaysia telah mengambil inisiatif untuk menghantar bantuan dan bantuan segera kepada masyarakat peribumi Malaysia semasa perintah kawalan pergerakan melalui kerjasama dengan beberapa NGO seperti Shaq Koyok, Projek Gerimis, KUASA dan Diri Bumi Ecological. Mereka telah menghantar bantuan kepada sejumlah 1548 buah keluarga berjumlah 6192 orang individu.

KAMY telah bekerjasama dengan Diribumi Ecological Practice dan Global Youth Biodiversity Network (GYBN) sempena Hari Antarabangsa untuk Kepelbagaian Biologi pada 22 Mei 2020. Projek ini mendokumentasikan dan mempamerkan siri video aktiviti permakultur yang dilakukan oleh belia semasa wabak 2020. Projek ini juga ditayang dalam acara Dekad Biodiversiti PBB.

En iyi klima markası

Lihat juga
----------

* Pengisytiharan darurat iklim#Darurat Iklim di Malaysia

Rujukan
-------

1. ↑  "A grassroots climate movement: Youth activism in Malaysia". *Atmospheric Tales* (dalam bahasa Inggeris). 2020-08-21. Dicapai pada 2020-11-11.
2. ↑  Mahadi, Alizan; Khanum, Nur Syahirah (2020-01-20). "We should unite on climate action | New Straits Times". *NST Online* (dalam bahasa Inggeris). Dicapai pada 2020-11-11.
3. ↑  "Siapa KAMY | Klima Action Malaysia (KAMY)". *KAMY* (dalam bahasa Inggeris). Dicapai pada 2020-11-11.
4. ↑  "KAMY - Klima Action Malaysia, MALAYSIA, Kuala Lumpur (2020)". *www.findglocal.com* (dalam bahasa Inggeris). Dicapai pada 2020-11-11.
5. ↑  Alhadjri, Alyaa (21 April 2019). "Activists mark Earth Day by rallying for climate justice". *Malaysiakini* (dalam bahasa Inggeris). Dicapai pada 11 November 2020.
6. ↑  "KAMY and Greenpeace Malaysia urge youth to lead the charge in tackling haze crisis" (dalam bahasa Inggeris). The Edge. Dicapai pada 11 November 2020.
7. ↑  Alhadjri, Alyaa (2019-07-07). "Climate change protesters 'die for earth'". *Malaysiakini* (dalam bahasa Inggeris). Dicapai pada 11 November 2020.
8. ↑  "COVID-19 Response". *KAMY* (dalam bahasa Inggeris). Dicapai pada 2020-11-11.
9. ↑  Reuters (2020-04-03). "Orang Asli flee into forests to escape Covid-19". *Free Malaysia Today* (dalam bahasa Inggeris). Diarkibkan daripada yang asal pada 2020-04-12. Dicapai pada 2020-11-11.
10. ↑  admin, Aliran (2020-06-15). "Permaculture: Grow your own food at home". *Aliran* (dalam bahasa Inggeris). Dicapai pada 2020-11-11.